stanford-oval/wikipedia huggingface dataset:
โบสถ์นักบุญโธมัส (ไลพ์ซิช)
รายละเอียด

โบสถ์มีความยาว 76 เมตร โดยบริเวณกลางโบสถ์มีความยาว 50 เมตร กว่าง 25 เมตร และกำแพงอยู่ในระดับสูงสุดที่ 18 เมตร หลังคาของโบสถ์มีความชันมากกว่าโบสถ์โดยทั่วไป โดยมีความชันของหลังคาถึง 63 องศา แต่ถ้าวัดความสูงจากพื้นโบสถ์จนถึงกระโดงหลังคา (ไม่รวมหอคอย) จะสูงถึง 45 เมตร
ภายนอกด้านทิศตะวันออกของโบสถ์ เป็นที่ตั้งของอนุสวรีย์ของเฟลิกซ์ เมนเดลโซห์น บาร์โธลดี้ ผู้อำนวยวงออเครสต้าประจำเมืองไลพ์ซิชในช่วงศตวรรษที่ 19 โดยอนุสวรีย์ดังกล่าวถูกสร้างขึ้นเพื่อรำลึกถึงในงานครบรอบวันเกิด 200 ปีของเขาเมื่อวันที่ 18 ตุลาคม ค.ศ. 2008 โดยเป็นอนุสวรีย์รูปเหมือนทองสัมฤทธิ์ขนาดสูง 6 ฟุต โดยอนุสวรีย์นี้สร้างขึ้นเพื่อทดแทนของเก่าที่สร้างเมื่อ 26 พฤษภาคม ค.ศ. 1936 เนื่องจากของเดิมถูกกองทัพนาซีทำลายด้วยเมนเดลโซห์นมีเชื้อสายยิว
คณะนักร้องประสานเสียง

คณะนักร้องประสานเสียงของโบสถ์นักบุญโธมัส เมืองไลพ์ซิช มีหลักฐานว่าน่าจะกำเนิดมาพร้อม ๆ กับการก่อตั้งโบสถ์ตั้งแต่ปี ค.ศ. 1254 แต่ในช่วงที่คณะนักร้องประสานเสียง ได้รับการกล่าวถึงมาก ได้แก่ในช่วงปี ค.ศ. 1723 - ค.ศ. 1750 ที่โยฮัน เซบัสทีอัน บัค ทำหน้าที่ประพันธ์เพลง และเป็นหัวหน้าคณะนักร้องประสานเสียงนี้ด้วย ณ ขณะนั้น คณะนักร้องประสานเสียงมีจำนวน 54 คน โดยทั้งหมดพักอาศัยอยู่บนชั้นดาดฟ้าของอาคารด้านข้างโบสถ์นั้นเอง
ปัจจุบันคณะนักร้องประสานเสียงโบสถ์นักบุญโธมัส เมืองไลพ์ซิช เป็นหนึ่งในคณะนักร้องประสานเสียงที่มีชื่อเสียงมากในประเทศเยอรมนี มีจำนวนนักร้องประสานเสียงถึง 100 คน นักร้องประสานเสียงของโบสถ์นี้เป็นเด็กผู้ชายทั้งสิ้น โดยมีอาคารเรียน และหอพักสำหรับกลุ่มนักร้องประสานเสียงตั้งอยู่ห่างออกไปทางทิศตะวันตกของเมืองประมาณ 15 นาทีจากตัวโบสถ์ ปัจจุบันคณะนักร้องประสานเสียงของโบสถ์มีการจัดแสดงทุกสัปดาห์ดังนี้
วันศุกร์  เวลา 18:00 น.
วันเสาร์  เวลา 15:00 น.
และวันอาทิตย์  เวลา 10:00 น. ซึ่งเป็นรอบการนมัสการประจำสัปดาห์
การตกแต่งภายใน > ออแกน

เนื่องจาก คริสตจักรในประเทศเยอรมนี นิยมใช้ออแกน เป็นเครื่องดนตรีที่ใช้บรรเลงเพลงนมัสการในคริสตจักร โดยเฉพาะที่โบสถ์แห่งนี้เป็นที่ทำงานของ โยฮัน เซบัสทีอัน บัค นักประพันธ์เพลงชื่อดังของโลก ที่ได้ประพันธ์เพลงเพื่อนมัสการพระเจ้าคริสตจักรในเทศกาลต่าง ๆ ในช่วงที่ท่านทำงานประจำโบสถ์ในเมืองไลพ์ซิช แต่ออแกนที่ใช้ในยุคที่โยฮัน เซบัสทีอัน บัค ดำรงชีวิตอยู่นั้น ไม่หลงเหลือให้เห็นในปัจจุบันแล้ว ปัจจุบันในโบสถ์นักบุญโธมัส มีออแกนอยู่ทั้งสิ้น 2 หลัง ได้แก่
ออแกนที่ตั้งอยู่ทิศตะวันตก ถูกสร้างขึ้นในปี ค.ศ. 1889 โดยวิลเฮล์ม เซาเออร์ เดิมเป็นออแกนที่มี 63 เสียงด้วยกัน ต่อมาได้ถูกเพิ่มโทนเสียงขึ้นอีก 25 เสียง และกลายเป็นออแกน 88 โทนเสียงเมือปี ค.ศ. 1908
ออแกนที่ตั้งอยู่ทิศตะวันออกเฉียงเหนือ เป็นออแกนใหม่ที่ถูกสร้างขึ้นในปี ค.ศ. 2000 ขณะทำการบูรณะโบสถ์โดยงบประมาณสนับสนุนของสหภาพยุโรป โดยออแกนหลังนี้ถูกออกแบบ และสร้างตามแบบออแกนที่เคยใช้ในโบสถ์นักบุญเปาโล เนื่องจากตามข้อมูลประวัติศาสตร์ เชื่อว่า ออแกนหลังดังกล่าวเป็นออแกนหลังที่โยฮัน เซบัสทีอัน บัค มักจะใช้เพื่อแสดงผลงานเพลงด้วยตนเอง โดยออแกนหลังนี้ถูกสร้างขึ้นมาเพื่อทดแทนออแกนตัวเดิมที่ถูกสร้างในปี ค.ศ. 1967 โดยอเล็กซานเดอร์ ชูเกอร์ โดยออแกนหลังดังกล่าวถูกย้ายไปไว้ที่โบสถ์เซนต์มารี เมืองเฟือซเตนวาลเด ตั้งแต่ปี ค.ศ. 1999 จวบจนปัจจุบัน
การตกแต่งภายใน > โต๊ะพิธี

โต๊ะพิธีที่ใช้อยู่ในปัจจุบันนี้ เป็นโต๊ะพิธีที่นำมาจากโบสถ์นักบุญเปาโล  เมืองไลพ์ซิช เนื่องจากโบสถ์นักบุญเปาโลถูกทุบทิ้งโดยมติคณะปกครองคอมมิวนิสต์ในช่วงหลังสงครามโลกครั้งที่สอง โดยเป็นโต๊ะพิธีนี้ถูกสร้างขึ้นตั้งแต่ในยุคศตวรรษที่ 15
การตกแต่งภายใน > บานหน้าต่างกระจก

บานหน้าต่างกระจกของโบสถ์เซนต์โธมัสนี้ ได้ติดตั้งเป็นกระจกแต่งสีในปี ค.ศ. 1889 เป็นเรื่องราวของพระเยซูทั้งสิ้น แต่ได้ถูกทำลายไปในช่วงสงครามโลกครั้งที่สอง จึงได้จัดทำกระจกแต่งสีขึ้นใหม่ โดยกระจกแต่งสีที่เห็นในปัจจุบัน ถูกจัดทำขึ้นใหม่ในปี ค.ศ. 2000 โดยมีทั้งสิ้น 5 บาน บรรยายเรื่องราวต่างกันตามลำดับ ดังนี้
บานที่ 1 แสดงภาพรำลึกถึงเหล่าทหารเยอรมันที่เสียชีวิตในสงครามโลกครั้งที่ 1
บานที่ 2 แสดงภาพกษัตริย์กุสตาฟ อดอลฟ์ที่สอง แห่งสวีเดน เพื่อรำลึกถึงเหตุการณ์สงคราม 30 ปี ที่พระองค์ยกทัพมาร่วมสงครามกับเยอรมนีและเสียชีวิตในบริเวณนี้ (บริเวณตอนเหนือของเมืองไลพ์ซิช)
บานที่ 3 แสดงภาพมาร์ติน ลูเทอร์ และผู้ให้การสนับสนุนในการปฏิรูปศาสนา ได้แก่ อิเล็กเตอร์เฟรดเดอริกผู้ชาญฉลาดแห่งรัฐแซกโซนี และฟิลลิป เมลันชธอน ซึ่งเป็นผู้ที่ให้ที่พำนักแก่ มาร์ติน ลูเธอร์ และปกป้องเขาจากการตามล่าของวาติกัน เพื่อรำลึกถึงเหตุการปฏิวัติทางศาสนา ซึ่งได้เกิดขึ้นในรัฐแซกโซนี
บานที่ 4 แสดงภาพเฟลิกซ์ เมนเดลโซห์น บาร์ธอลดี้ อดีตผู้อำนวยการวงดนตรีออเครสตร้า และนักประพันธ์เพลงเชื้อสายยิว ที่เคยมาดำรงตำแหน่ง ณ เมืองไลพ์ซิช
บานที่ 5 แสดงภาพกษัตริย์ไกเซอร์ วิลเฮล์มที่ 1 กษัตริย์พระองค์แรกของเยอรมัน
คลังภาพ

ออแกนที่ตั้งอยู่ทางทิศตะวันตก
ออแกนที่ตั้งอยู่ทางทิศตะวันออกเฉียงเหนือ
การตกแต่งภายใน
แท่นพิธี
สุสานของโยฮัน เซบัสทีอัน บัคภายในโบสถ์
แหล่งข้อมูลอื่น

Official parish page
(ในภาษาเยอรมัน) Entry in the "Leipzig encyclopedia"
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ สถานที่ 
โบสถ์นักบุญโธมัส เมืองไลพ์ซิชทางด้านทิศเหนือ
ไซท์เกเบอร์

ไซท์เกเบอร์ (เยอรมัน: Zeitgeber แปลว่า "ผู้ให้เวลา" หรือ "ผู้กำหนดจังหวะ") เป็นสัญญาณภายนอกที่ส่งนัยกำหนดจังหวะแก่นาฬิกาภายในสิ่งมีชีวิต ให้เดินสอดคล้องกับวงรอบกลางวัน/กลางคืน ใน 24 ชั่วโมงของโลก
ไซท์เกเบอร์ที่แรงที่สุดสำหรับทั้งพืชและสัตว์คือ แสง ไซท์เกเบอร์ชนิดที่ไม่ใช่แสงมีทั้ง อุณหภูมิ ปฏิสัมพันธ์ทางสังคม แบบแผนการกิน-ดื่ม เป็นต้น
คำเยอรมัน "ไซท์เกเบอร์" ถูกนำมาใช้ในภาษาอังกฤษ เมื่อเยือร์เกน อัสชอฟฟ์ หนึ่งในผู้ก่อตั้งสาขากลไกเวลาทางชีวภาพ ใช้มันในทศวรรษ 1960  ปัจจุบันมันถูกใช้โดยทั่วไปในวรรณกรรมวิทยาศาสตร์ของสาขานี้
วรรณกรรม

Aschoff J (1965) The phase-angle difference in circadian periodicity.In "Circadian Clocks" (J. Aschoff, ed.). North Holland Press, Amsterdam, p. 262–278.
แหล่งข้อมูลอื่น

นาฬิกาในตัวเรา บอกให้รู้ถึงอะไรบ้าง เก็บถาวร 2011-10-19 ที่ เวย์แบ็กแมชชีน, พสุ เดชะรินทร์, กรุงเทพธุรกิจ 26 เม.ย. 2548
ไกลช์ชัลทุง

ไกลช์ชัลทุง (เยอรมัน: Gleichschaltung) หมายถึง "การประสานงาน" หรือ "การทำให้เป็นแบบเดียวกัน" เป็นคำที่ใช้เรียกการเปลี่ยนแปลงของพรรคนาซีในการเปลี่ยนรูปแบบการปกครองเยอรมนีเป็นแบบรวมอำนาจเข้าสู่ศูนย์กลาง จุดประสงค์ของแนวความคิดดังกล่าว คือ การกำจัดลัทธิเฉพาะบุคคล โดยการบีบบังคับให้ทุกคนปฏิบัติตามหลักการเดียวกัน และกำหนดกรอบความคิดให้อยู่ในความเหมาะสม ซึ่งอยู่ภายใต้การควบคุมของกองกำลังตำรวจอย่างเข้มงวด
ทัศนะทั่วไป

ช่วงเวลาระหว่างปี ค.ศ. 1933 จนถึง ค.ศ. 1937 เป็นช่วงเวลาของการกำจัดกลุ่มที่ต่อต้านการปกครองในระบอบนาซี ซึ่งอาจมีอิทธิพลเหนือประชากร อย่างเช่น สหภาพการค้าหรือพรรคการเมืองอื่น การควบคุมอุตสาหกรรมและศาสนจักร ส่วนองค์กรทางการปกครองที่ไม่สามารถทำลายลงได้ ถูกควบคุมอย่างเด็ดขาดภายใต้นโยบายของรัฐบาล
แนวคิด ไกลช์ชัลทุง ดังกล่าวยังได้รวมไปถึงการก่อตั้งองค์กรต่าง ๆ ขึ้นโดยการเกณฑ์ประชากรเข้าตามช่วงอายุ โดยเฉพาะอย่างยิ่ง เยาวชน โดยทางรัฐบาลได้จัดตั้งองค์กรลูกเสือเพื่อให้เด็กชายได้ฝึกฝนจนกระทั่งเข้ารับรัฐการทหารในที่สุด ส่วนเด็กหญิงจะได้รับการฝึกจนกระทั่งเข้าทำงานในปศุสัตว์
หนังสืออ่านเพิ่มเติม

Karl Kroeschell, Deutsche Rechtsgeschichte 3 (seit 1650), 2nd ed. 1989, ISBN 3-531-22139-6
Karl Kroeschell, Rechtsgeschichte Deutschlands im 20. Jahrhundert, 1992, ISBN 3-8252-1681-0
Lebendiges virtuelles Museum Online เก็บถาวร 2014-05-25 ที่ เวย์แบ็กแมชชีน: Die Errichtung des Einparteienstaats 1933
Claudia Koonz The Nazi Conscience. Cambridge, Mass.: The Belknap Press of Harvard University Press, 2003.
Karl Dietrich Bracher "Stages of Totalitarian "Integration" (Gleichschaltung): The Consolidation of National Socialist Rule in 1933 and 1934" pages 109-128 from Republic To Reich The Making of the Nazi Revolution Ten Essays edited by Hajo Holborn, New York: Pantheon Books, 1972.
Everett HughesThe "Gleichschaltung" of the German Statistical Yearbook: A Case in Professional Political Neutrality. The American Statistician Vol. IX (Dec., 1955, pp. 8-11.
โยฮัน มิชชาเอล ฟ็อยชท์ไมเออร์ (ผู้ลูก)

ภายในสำนักสงฆ์อ็อทโทบ็อยเริน แสดงให้เห็นงานปูนปั้นที่ออกแบบโดยฟ็อยชท์ไมเออร์
โยฮัน มิชชาเอล ฟ็อยชท์ไมเออร์ (ผู้ลูก) (เยอรมัน: Johann Michael Feuchtmayer der Jüngere) หรือบางครั้งสะกด Johann Michael Feuchtmayr; ค.ศ. 1709–1772) เป็นประติมากรและช่างปูน (plasterer) แบบโรโกโกเว็สโซบรุน (Wessobrunn) ที่มีชื่อเสียงของประเทศเยอรมนี และเป็นสมาชิกของตระกูลฟ็อยชท์ไมเออร์ที่มีชื่อเสืยงทางศิลปะแบบโรโกโก
โยฮัน มิชชาเอล ฟ็อยชท์ไมเออร์ มีผลงานร่วมกับโยฮัน มิชชาเอล ฟิชเชอร์ (Johann Michael Fischer), โยฮัน โยเซ็ฟ คริสทีอัน (Johann Joseph Christian) และฟรันทซ์ โยเซ็ฟ ชปีเกลอร์ (Franz Joseph Spiegler) ศิลปินกลุ่มนี้สร้างสิ่งก่อสร้างสำคัญ ๆ บนทางบารอก Upper Swabian (Baroque Route) ในรัฐบาเดิน-เวือร์ทเทิมแบร์คทางตะวันตกเฉียงใต้ของประเทศเยอรมนี
การก่อสร้างและสถาปัตยกรรม > ประเทศออสเตรีย

วิลเฮริง (Wilhering) —Stiftskirche Mariä Himmelfahrt (ปูนปั้นที่ transepts และ choir)
การก่อสร้างและสถาปัตยกรรม > ประเทศเยอรมนี - บาเดิน-เวือร์ทเทิมแบร์ค

บาทเซ็คคิงเงิน (Bad Säckingen) — คอนแวนต์เซนต์ฟริโดลิน (Convent Church of St. Fridolin) (ค.ศ. 1751) (ปุนปั้น)
วิลเฮริง (Wilhering) — วัดแสวงบุญเซนต์แอน (Pilgrimage Church of St. Anne) (ค.ศ. 1755) (ปูนปั้น และแท่นบูชาด้านข้าง)
คิสเล็ค (Kisslegg) — ปราสาทใหม่ (Neues Schloss) (ค.ศ. 1721–1727) (ปูนปั้นซิบิลบนบันได)
เซอ็อนอิมคีมเกา (Seeon im Chiemgau) — ชาเปลเซนต์นิโคลัสที่สำนักสงฆ์เซนต์แลมเบิร์ต (Chapel of St. Nicholas) (ปูนปั้น)
ซีคมาริงเงิน (Sigmaringen) — วัดเซนต์จอห์นดิอีแวนเจลิสต์ (Church of St. John the Evangelist) (แท่นบูชา)
ซวีฟัลเทิน (Zwiefalten) — สำนักสงฆ์ซวีฟัลเทิน (Zwiefalten Abbey) (ค.ศ. 1741–1747) (ปูนปั้น)
การก่อสร้างและสถาปัตยกรรม > ประเทศเยอรมนี - ไบเอิร์น

อามอร์บัค (Amorbach) — วัดเซนต์มารีอา (Abbey Church of St. Maria) (แท่นบูชาเอกและรอง)
เอาคส์บวร์ค (Augsburg) — วัดเซนต์แมกดาเลนา (Dominican Church of St. Magdalena) (ค.ศ. 1716) (ปูนปั้น)
ดีเซินอัมอัมเมอร์เซ (Dießen am Ammersee) — วัดเซนต์มารีอา (Church of St. Maria) (ค.ศ. 1739) (ปูนปั้น)
อ็อทโทบ็อยเริน (Ottobeuren) — อารามอ็อทโทบ็อยเริน (Monastery Church of the Holy Trinity) (ค.ศ. 1737–1766) (ปูนปั้น)
บาทชตัฟเฟิลชไตน์ (Bad Staffelstein) — วัดเฟียร์ทเซนไฮลีเกิน (Church of Vierzehnheiligen) (ปูนปั้นที่แท่นบูชา)
เวือทซ์บวร์ค (Würzburg) — วัดเซนต์มารีอา (Church of St. Maria) (ค.ศ. 1747–1750) (ปูนปั้น)
ข้อมูลเพิ่มเติม

ศิลปะโรโกโก
อารามอ็อทโทบ็อยเริน
แหล่งข้อมูลอื่น

เว็บไซต์ของสำนักสงฆ์อ็อทโทบ็อยเริน เก็บถาวร 2009-02-11 ที่ เวย์แบ็กแมชชีน
สมุดภาพ

ผลงานบางชิ้นของโยฮัน มิชชาเอล ฟ็อยชท์ไมเออร์ (ผู้ลูก) ทำร่วมกับพี่ชาย ฟรานซ์ ซาเวียร์ ฟ็อยชท์ไมเออร์ (ผู้พ่อ)
ภายในสำนักสงฆ์อ็อทโทบ็อยเรินวัดโฮลีทรินิตี (Monastery Church of the Holy Trinity) ที่อ็อทโทบ็อยเริน (Ottobeuren)
ภายในสำนักสงฆ์อ็อทโทบ็อยเริน
ปูนปั้นที่สำนักสงฆ์ซวีฟัลเทิน (Zwiefalten Abbey)
ภาพวาดแสดงให้เห็นปูนปั้นภายในวัดเฟียร์ทเซนไฮลีเกิน (Vierzehnheiligen) ที่ บาทชตัฟเฟิลชไตน์  (Bad Staffelstein)
ปูนปั้นออกแบบโดยฟ็อยชท์ไมเออร์ที่สำนักสงฆ์ซวีฟัลเทิน (Zwiefalten Abbey)
ภาพเขียนแสดงให้เห็นแท่นบูชาที่วัดเฟียร์ทเซนไฮลีเกินที่บาทชตัฟเฟิลชไตน์ (Church of Vierzehnheiligen, Bad Staffelstein)
ไกรฟส์วัลท์

| ไกรฟส์วัลท์  |
| --- | --- |
เมือง
ศาลากลางของเมืองมองจากอาสนวิหาร ข้างหน้าคือตลาดปลา ส่วนข้างหลังคือจัตุรัสตลาด
   ธง ตราอาร์ม
ที่ตั้งของไกรฟส์วัลท์ ในอำเภอฟอร์พ็อมเมิร์น-ไกรฟส์วัลท์  
ไกรฟส์วัลท์ แสดงแผนที่เยอรมนีไกรฟส์วัลท์ แสดงแผนที่รัฐเมคเลินบวร์ค-ฟอร์พ็อมเมิร์น
พิกัด:  54°5′N 13°23′E﻿ / ﻿54.083°N 13.383°E﻿ / 54.083; 13.383
ประเทศ: เยอรมนี
รัฐ: เมคเลินบวร์ค-ฟอร์พ็อมเมิร์น
อำเภอ: ฟอร์พ็อมเมิร์น-ไกรฟส์วัลท์
เขตการปกครอง: 8 boroughs
การปกครอง
 • นายกเทศมนตรี (2015–22) : Stefan Fassbinder (Grüne)
พื้นที่
 • ทั้งหมด: 50.50 ตร.กม. (19.50 ตร.ไมล์)
ความสูง: 5 เมตร (16 ฟุต)
ประชากร (2020-12-31)
 • ทั้งหมด: 59,282 คน
 • ความหนาแน่น: 1,200 คน/ตร.กม. (3,000 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 17489-17493
รหัสโทรศัพท์: 03834
ทะเบียนพาหนะ: HGW
เว็บไซต์: www.greifswald.de
ไกรฟส์วัลท์ (เยอรมัน: Greifswald, ออกเสียง: [ˈɡʁaɪfsvalt]) เป็นนครทางทิศตะวันออกเฉียงเหนือของประเทศเยอรมนี ในรัฐเมคเลินบวร์ค-ฟอร์พ็อมเมิร์น ตั้งอยู่ระหว่างนครใหญ่สองเมืองในระยะ 250 กิโลเมตรเท่า ๆ กัน คือเบอร์ลินและฮัมบวร์ค และอยู่ห่างจากชายแดนประเทศโปแลนด์ 80 กิโลเมตร นอกจากนั้นยังอยู่ใกล้กับเกาะที่ใหญ่ที่สุดในเยอรมนี คือ รือเกินและเกาะอูเซอด็อม ยังอยู่ใกล้อุทยานแห่งชาติ 3 แห่ง (เยอรมนีมี 14 แห่ง)
ภูมิอากาศ

| ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.เดือน | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ม.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ก.พ. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.มี.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.เม.ย. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.พ.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.มิ.ย. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ก.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ส.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ก.ย. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ต.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.พ.ย. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ธ.ค. | ข้อมูลภูมิอากาศของไกรฟส์วัลท์ ความสูง: 6 เมตร, ปกติ ค> ศ. 1961–1990.ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 1.8 (35.2) | 2.3 (36.1) | 6.5 (43.7) | 11.1 (52) | 16.8 (62.2) | 19.7 (67.5) | 21.4 (70.5) | 21.5 (70.7) | 17.5 (63.5) | 13.1 (55.6) | 7.1 (44.8) | 3.7 (38.7) | 11.9 (53.4) |
| อุณหภูมิเฉลี่ยแต่ละวัน °C (°F) | -0.6 (30.9) | -0.3 (31.5) | 3.5 (38.3) | 7.0 (44.6) | 12.2 (54) | 15.3 (59.5) | 17.1 (62.8) | 17.1 (62.8) | 13.7 (56.7) | 9.9 (49.8) | 4.8 (40.6) | 1.6 (34.9) | 8.5 (47.3) |
| อุณหภูมิต่ำสุดเฉลี่ย  °C (°F) | -2.9 (26.8) | -2.8 (27) | 0.4 (32.7) | 2.9 (37.2) | 7.5 (45.5) | 10.9 (51.6) | 12.7 (54.9) | 12.6 (54.7) | 9.9 (49.8) | 6.6 (43.9) | 2.5 (36.5) | -0.5 (31.1) | 5.0 (41) |
| หยาดน้ำฟ้า มม (นิ้ว) | 40.0 (1.575) | 30.0 (1.181) | 39.0 (1.535) | 39.0 (1.535) | 49.0 (1.929) | 59.0 (2.323) | 63.0 (2.48) | 54.0 (2.126) | 53.0 (2.087) | 43.0 (1.693) | 51.0 (2.008) | 47.0 (1.85) | 565.0 (22.244) |
| วันที่มีหยาดน้ำฟ้าโดยเฉลี่ย | 10 | 8 | 10 | 8 | 8 | 8 | 10 | 9 | 9 | 9 | 11 | 11 | 111 |
| จำนวนชั่วโมงที่มีแดด | 43.4 | 61.6 | 120.9 | 168.0 | 248.0 | 240.0 | 238.7 | 229.4 | 159.0 | 108.5 | 51.0 | 40.3 | 1,715.5 |
แหล่งที่มา: Wetterkontor
แหล่งข้อมูลอื่น

เว็บไซต์ทางการ  (ในภาษาเยอรมัน)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่
ไบอาเรนา

| --- | --- |


ชื่อเดิม: อุลริช-ฮาเบอร์ลันท์-ชตาดีอ็อน
ที่ตั้ง: เลเวอร์คูเซิน, เยอรมนี
ความจุ: 30,210 ที่นั่ง
พื้นผิว: หญ้า
การก่อสร้าง
เปิดใช้สนาม: 4 กันยายน ค.ศ. 1932
ปรับปรุง: ค.ศ. 1997, 2009
งบประมาณในการก่อสร้าง: 70 ล้านยูโร (ปรับปรุงใหม่ ค.ศ. 2009)
สถาปนิก: Max Bogl
การใช้งาน
ไบเออร์ 04 เลเวอร์คูเซิน (ฟุตบอล) (ค.ศ. 1932–ปัจจุบัน)
ไบอาเรนา (เยอรมัน: BayArena, ออกเสียง: [ˈbaɪʔaˌʁeːnaː]) เป็นสนามกีฬาฟุตบอล ตั้งอยู่ที่เมืองเลเวอร์คูเซิน รัฐนอร์ทไรน์-เว็สท์ฟาเลิน ประเทศเยอรมนี เปิดใช้บริการในปี ค.ศ. 1932] ปัจจุบันสนามแห่งนี้เป็นสนามเหย้าของสโมสรฟุตบอลไบเออร์ 04 เลเวอร์คูเซินในบุนเดิสลีกา มีความจุทั้งหมด 30,210 ที่นั่ง
แหล่งข้อมูลอื่น

Official Homepage เก็บถาวร 2010-06-12 ที่ เวย์แบ็กแมชชีน (เยอรมัน)
BayArena (เยอรมัน)
BayArena2009 (เยอรมัน)
The Stadium Guide
↑  BayArena, architect: Max Bogl unterm Spanndach
ไรชส์ทาค (จักรวรรดิเยอรมัน)

บทความนี้เกี่ยวกับรัฐสภาของจักรวรรดิเยอรมัน (1871-1918) สำหรับรัฐสภาของสาธารณรัฐไวมาร์ (1919-1933) ดูที่ ไรชส์ทาค (สาธารณรัฐไวมาร์)
| ไรชส์ทาคเยอรมัน  Deutscher Reichstag |
| --- | --- |
ฝ่ายนิติบัญญัติของจักรวรรดิเยอรมัน
ตราแผ่นดินจักรวรรดิเยอรมัน
ประเภท
ประเภท: ระบบสองสภา 
ไรชส์ทาค (Reichstag) บุนเดิสราท (Bundesrat)
ประวัติ
สถาปนา: ค.ศ. 1871
ยุบ: ค.ศ. 1918
ก่อนหน้า: ไรชส์ทาคเยอรมันเหนือ
ถัดมา: สมัชชาแห่งชาติไวมาร์
สมาชิก: 397 (ณ วันยุบ)
การเลือกตั้ง
ระบบการเลือกตั้ง: การเลือกตั้งโดยตรง
ที่ประชุม
 กรุงเบอร์ลิน ราชอาณาจักรปรัสเซีย
ไรชส์ทาค (เยอรมัน: Reichstag) ของจักรวรรดิเยอรมันดำรงอยู่ระหว่างค.ศ. 1871 ถึง 1918 ประกอบด้วยสองสถาบันคือ ไรชส์ทาค อันเป็นสภาใหญ่ของบรรดาผู้แทนราษฎรจากการเลือกตั้งทั่วจักรวรรดิ และ บุนเดิสราท อันเป็นคณะมนตรีสหพันธ์ของบรรดาผู้แทนเจ้าผู้ครองรัฐภายในจักรวรรดิ
ไรชส์ทาคของจักรวรรดิเยอรมันไม่มีอำนาจแต่งตั้งหรือถอดถอนรัฐบาลจักรวรรดิ อำนาจในการแต่งตั้งหรือถอดถอนรัฐบาลจักรวรรดิเป็นของจักรพรรดิเยอรมัน สมาชิกไรชส์ทาคมาจากการเลือกตั้งทั่วไปโดยที่ผู้มีสิทธิออกเสียงเลือกตั้ง ซึ่งก็คือชายชาวเยอรมันที่มีอายุ 25 ปีบริบูรณ์ ในขณะที่สตรีไม่มีสิทธิออกเสียงเลือกตั้ง การเลือกตั้งเป็นการลงคะแนนแบบลับในคูหา ผู้สมัครที่ได้คะแนนเสียงข้างมากของจำนวนผู้มาใช้สิทธิคือผู้ชนะ ถ้าไม่มีผู้สมัครคนใดได้คะแนนเสียงข้างมากจะจัดให้มีการลงคะแนนใหม่ในเขตเลือกตั้งดังกล่าว
เมื่อแรกสถาปนาจักรวรรดิเยอรมันในปี 1871 ไรชส์ทาคประกอบด้วยสมาชิก 382 ที่นั่ง แต่ในปี 1874 ได้เพิ่มจำนวนขึ้นเป็น 397 ที่นั่ง สมาชิกไรชส์ทาคมีวาระการดำรงตำแหน่งคราวละสามปี แต่หลังปี 1888 ได้ขยายเป็นคราวละห้าปี องค์จักรพรรดิทรงเป็นผู้เปิดสมัยการประชุมซึ่งจะจัดให้มีพิธีเปิดสมัยการประชุมขึ้นปีละหนึ่งครั้ง องค์จักรพรรดิมีอำนาจในการยุบสภาโดยความยินยอมของคณะมนตรีสหพันธ์
ไบร็อยท์

| ไบร็อยท์   |
| --- | --- |
เมือง
จัตุรัสในเมือง
   ตราอาร์ม
ที่ตั้งของไบร็อยท์ 
ไบร็อยท์  แสดงแผนที่เยอรมนีไบร็อยท์  แสดงแผนที่รัฐบาวาเรีย
พิกัด:  49°56′53″N 11°34′42″E﻿ / ﻿49.94806°N 11.57833°E﻿ / 49.94806; 11.57833
ประเทศ: เยอรมนี
รัฐ: ไบเอิร์น
จังหวัด: โอเบอร์ฟรังเคิน  
อำเภอ: นครนอกอำเภอ
พื้นที่
 • ทั้งหมด: 66.92 ตร.กม. (25.84 ตร.ไมล์)
ความสูง: 340 เมตร (1,120 ฟุต)
ประชากร (2020-12-31)
 • ทั้งหมด: 74,048 คน
 • ความหนาแน่น: 1,100 คน/ตร.กม. (2,900 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 95401–95448
รหัสโทรศัพท์: 0921, 09201, 09209
ทะเบียนพาหนะ: BT
เว็บไซต์: www.bayreuth.de
ไบร็อยท์ (เยอรมัน: Bayreuth) เป็นเมืองชนบทในรัฐบาวาเรีย ประเทศเยอรมนี เมืองไบร็อยท์ตั้งอยู่ริมแม่น้ำไมน์แดงในหุบเขาระหว่างทิวเขาฌูว์ราฟรังเคินกับทิวเขาฟิชเทิล เมืองนี้ถือเป็นศูนย์กลางของส่วนภูมิภาคโอเบอร์ฟรังเคินของรัฐบาวาเรีย เมืองนี้ก่อตั้งในคริสต์ศตวรรษที่ 12 โดยปรากฏชื่อเป็นครั้งแรกในเอกสารปี ค.ศ. 1194 ในชื่อว่า ไบเออร์รูเทอ (Baierrute) เมืองนี้เป็นที่พำนักของคีตกวีชื่อดังอย่าง ริชชาร์ท วากเนอร์ ซึ่งพำนักในเมืองนี้ในปลายชีวิตของเขาและแต่งเพลงออกมามากมาย ที่พำนักของวากเนอร์ในเมืองนี้คือคฤหาสน์ "วานฟรีท" ซึ่งได้กลายเป็นพิพิธภัณฑ์เกี่ยวกับวากเนอร์ ในช่วงฤดูร้อนของทุกปีจะมีเทศกาลดนตรีอุปรากรชื่อว่า "เทศกาลไบร็อยท์" เพื่อรำลึกถึงเขา
ภูมิอากาศ

| ข้อมูลภูมิอากาศของไบร็อยท์> เดือน | ข้อมูลภูมิอากาศของไบร็อยท์> ม.ค. | ข้อมูลภูมิอากาศของไบร็อยท์> ก.พ. | ข้อมูลภูมิอากาศของไบร็อยท์> มี.ค. | ข้อมูลภูมิอากาศของไบร็อยท์> เม.ย. | ข้อมูลภูมิอากาศของไบร็อยท์> พ.ค. | ข้อมูลภูมิอากาศของไบร็อยท์> มิ.ย. | ข้อมูลภูมิอากาศของไบร็อยท์> ก.ค. | ข้อมูลภูมิอากาศของไบร็อยท์> ส.ค. | ข้อมูลภูมิอากาศของไบร็อยท์> ก.ย. | ข้อมูลภูมิอากาศของไบร็อยท์> ต.ค. | ข้อมูลภูมิอากาศของไบร็อยท์> พ.ย. | ข้อมูลภูมิอากาศของไบร็อยท์> ธ.ค. | ข้อมูลภูมิอากาศของไบร็อยท์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 1.1 (34) | 3.3 (38) | 7.8 (46) | 12.8 (55) | 19.4 (67) | 22.8 (73) | 25 (77) | 24.4 (76) | 20.6 (69) | 13.9 (57) | 5.6 (42) | 2.2 (36) | 12.2 (54) |
| อุณหภูมิต่ำสุดเฉลี่ย  °C (°F) | -4.4 (24) | -3.9 (25) | -1.1 (30) | 1.7 (35) | 6.1 (43) | 9.4 (49) | 11.1 (52) | 11.1 (52) | 7.8 (46) | 3.9 (39) | 0 (32) | -2.8 (27) | 3.3 (38) |
| หยาดน้ำฟ้า มม (นิ้ว) | 46 (1.8) | 33 (1.3) | 36 (1.4) | 43 (1.7) | 56 (2.2) | 61 (2.4) | 71 (2.8) | 69 (2.7) | 46 (1.8) | 46 (1.8) | 43 (1.7) | 48 (1.9) | 594 (23.4) |
แหล่งที่มา: Weatherbase
ไทรอัมพ์มอเตอร์ไซเคิลส์

| --- | --- |

ประเภท: บริษัทเอกชน
อุตสาหกรรม: จักรยานยนต์
ก่อนหน้า: Triumph Engineering (1885-1983)
ก่อตั้ง: ค.ศ. 1885
สำนักงานใหญ่: ฮิงค์ลีย์, เลสเตอร์เชอร์   ประเทศอังกฤษ 
ผลิตภัณฑ์: รถจักรยานยนต์ เครื่องสวมใส่ เครื่องประดับ
รายได้: ₤498.5 ล้านปอนด์ (2017)
รายได้สุทธิ: ₤24.7 ล้านปอนด์ (2017)
พนักงาน: 2,000 คน (2017)
เว็บไซต์: www.triumphmotorcycles.co.uk
ไทรอัมพ์มอเตอร์ไซเคิลส์ (อังกฤษ: Triumph Motorcycles) เป็นบริษัทผู้ผลิตรถจักรยานยนต์รายใหญ่ที่สุดของอังกฤษ ปัจจุบันมีฐานการผลิตอยู่ในประเทศอังกฤษและประเทศไทย ในปีงบประมาณ 2017 ไทรอัมพ์ได้จำหน่ายจักรยานยนต์กว่า 63,400 คัน
ประวัติ

ค.ศ. 1884 หนุ่มชาวเยอรมันวัย 20 ปีจากเมืองเนือร์นแบร์ก นามว่าซีคฟรีด เบ็ทท์มันน์ (เยอรมัน: Siegfried Bettmann) ได้ตั้งกิจการชื่อว่า S. Bettmann & Co. Import Export Agency ในกรุงลอนดอน บริษัทของเขานำเข้าสินค้าจำพวกเครื่องกลมาจากจักรวรรดิเยอรมัน ซึ่งส่วนใหญ่เป็นจักรยานที่ขายดี ต่อมาในปีค.ศ. 1886 เขาอยากจะตั้งชื่อใหม่ให้เจาะจงกว่านี้ เขาเลยเปลี่ยนชื่อกิจการเป็น  Triumph Cycle Company ในปีต่อมา กิจการนี้ได้จดทะเบียนเป็นบริษัทจำกัดชื่อว่า New Triumph Co. Ltd จากการสนับสนุนเงินทุนโดยบริษัทยางดันลอป อยู่เยอรมัณี!!!
ค.ศ. 1887 นายมอริทซ์ ชุลเทอ (เยอรมัน: Moritz Schulte) เพื่อนในเมืองเนือร์นแบร์ก ได้โน้มน้าวเบ็ทท์มันน์ตั้งโรงงานผลิตจักรยานเสียเองเลยแทนที่จะนำเข้ามา ในปี 1888
เบ็ทท์มันน์จึงไปซื้อที่ดินในคอเวนทรีเพื่อตั้งโรงงาน โดยใช้ทุนของตัวเองและกู้ยืมจากครอบครัวของชุลเทอ โรงงานไทรอัมพ์ได้ผลิตจักรยานคันแรกของตนเองออกมาในปี 1889 และในปี 1896 ยังไปตั้งโรงงานเพิ่มในเนือร์นแบร์กด้วย และในปี 1898 บริษัทได้ตัดสินใจอนุมัติแผนการผลิตรถจักรยานยนต์โดยใช้แบบจากบริษัทอื่น ในปี 1902 ไทรอัมพ์ก็เปิดตัวรถจักรยานยนต์คันแรกของตัวเอง ซึ่งเป็นจักรยานที่ติดเครื่องยนต์มิเนอร์ว่าจากเบลเยียม ในปี 1904 ไทรอัมพ์ตัดสินใจที่จะออกแบบรถจักรยานยนต์ด้วยตนเอง รถจักรยานยนต์ที่ออกแบบและผลิตเองของไทรอัมพ์ได้ออกสู่สายตาสาธารณชนในปี 1905
ในปี 1983 บริษัทไทรอัมพ์เอ็นจิเนียริงได้ประสบกับภาวะล้มละลาย ทรัพย์สินของบริษัทได้ถูกพิทักษ์ทรัพย์โดยนายจอห์น บลอร์ นักธุรกิจชาวอังกฤษ ซึ่งเขาได้ใช้ทรัพย์สินที่มีอยู่เดิมก่อตั้งเป็นบริษัทใหม่ในชื่อ Triumph Motorcycles ในปี 1983
ผู้แทนจำหน่ายและสาขาในประเทศไทย

สาขาในกรุงเทพฯ และปริมณฑล
พระราม 9
พระราม 5
บางนา
รังสิต
วิภาวดีรังสิต
สาขาในภูมิภาค
เชียงใหม่
เชียงราย
พิษณุโลก
ลพบุรี
พัทยา ชลบุรี
ขอนแก่น
อุบลราชธานี
หาดใหญ่ สงขลา
ภูเก็ต
ไซท์ไกสท์

ไซท์ไกสท์ (เยอรมัน: Zeitgeist [ˈtsaɪtɡaɪst])  หมายถึงบรรยากาศทางภูมิปัญญาหรือทางวัฒนธรรมของยุคสมัย คำว่าไซท์ไกสท์เป็นคำภาษาเยอรมัน แปลตามตัวคือ เวลา (Zeit) และ จิตวิญญาณ (Geist)
ในภาษาไทยอาจแปลได้ว่า "จิตวิญญาณแห่งยุคสมัย" หรือ "จิตวิญญาณแห่งกาลเวลา" คำนี้ถูกใช้ในภาษาเยอรมันครั้งแรกใน ค.ศ. 1769 โดย โยฮันน์ แฮร์เดอร์ กวีและนักปรัชญาชาวเยอรมัน ในงานประพันธ์ของเขาที่มีชื่อว่า Kritische Wälder oder Betrachtungen, die Wissenschaft และ Kunst des Schänen betreffend, nach Maßgabe neuerer Schriften ในฐานะคำแปลของ genius seculi (ละติน: genius - "วิญญาณผู้พิทักษ์" และ saeculi - "แห่งศตวรรษ")
การใช้อย่างแพร่พลายของคำว่า "Geist der Zeiten" และ "Zeitgeist" จะถูกนำมาใช้ในช่วงหลังการปฏิวัติฝรั่งเศส และ โดยเฉพาะอย่างยิ่งในช่วง Vormarz
นอกจากนี้ โยฮันน์ วอล์ฟกัง ฟอน เกอเทอ ยังได้ใช้คำว่า "Geist den Zeiten" ในบทละครเรื่อง Faust (งานประพันธ์ในลักษณะ Sturm und Drang)
"Was ihr den Geist der Zeiten heisst,
Das ist im Grund der Herrn eigner Geist,
In dem die Zeiten sich bespiegeln" เป็นตัน
ในภาษาเยอรมันคำ ๆ นี้มีชั้นของความหมายมากกว่าที่แปลไปเป็นภาษาอื่น (เช่นในภาษาอังกฤษ) ซึ่งรวมถึงข้อเท็จจริงที่ว่า ไซท์ไกสท์นั้นจะพิจารณาได้จากเหตุการณ์ในอดีตเท่านั้น
ดูเพิ่ม

มีม (meme)
ปัญญาภูมิ
แหล่งข้อมูลอื่น

Christian Adolph Klotz
Christian Adolf Klotz in: Meyers Konversations-Lexikon, 4. Aufl., 1888, Vol. 9, Page 859
Zeitgeist, History of Ideas เก็บถาวร 2011-06-21 ที่ เวย์แบ็กแมชชีน